CELEX: 52017PC0619
Language: el
Date: 2017-10-24
Title: Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για τον καθορισμό, για την περίοδο εμπορίας 1999/2000, των ποσών των εισφορών στην παραγωγή, καθώς και του συντελεστή υπολογισμού της συμπληρωματικής εισφοράς στον τομέα της ζάχαρης και για τον καθορισμό, για την περίοδο εμπορίας 2000/2001, των ποσών των εισφορών στην παραγωγή στον τομέα της ζάχαρης

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 24.10.2017
            COM(2017) 619 final
            2017/0269(NLE)
            Πρόταση
            ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ
            για τον καθορισμό, για την περίοδο εμπορίας 1999/2000, των ποσών των εισφορών στην παραγωγή, καθώς και του συντελεστή υπολογισμού της συμπληρωματικής εισφοράς στον τομέα της ζάχαρης και για τον καθορισμό, για την περίοδο εμπορίας 2000/2001, των ποσών των εισφορών στην παραγωγή στον τομέα της ζάχαρης 
            {SWD(2017) 348 final}
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               •Αιτιολόγηση και στόχοι της πρότασης
            
            
               Στις 9 Φεβρουαρίου 2017 το Δικαστήριο εξέδωσε την απόφασή του στην υπόθεση C-585/15, Raffinerie Tirlemontoise SA κατά État belge, με την οποία κήρυξε ανίσχυρους τον κανονισμό (ΕΚ) αριθ. 2267/2000 της Επιτροπής, της 12ης Οκτωβρίου 2000, για τον καθορισμό, για την περίοδο εμπορίας 1999/2000, των ποσών των συνεισφορών στην παραγωγή, καθώς και του συντελεστή υπολογισμού της συμπληρωματικής εισφοράς στον τομέα της ζάχαρης, και τον κανονισμό (ΕΚ) αριθ. 1993/2001 της Επιτροπής, της 11ης Οκτωβρίου 2001, για τον καθορισμό, για την περίοδο εμπορίας 2000/01, των ποσών των συνεισφορών στην παραγωγή στον τομέα της ζάχαρης.
            
            
               Τα ποσά των εισφορών για τις εν λόγω περιόδους εμπορίας καθορίστηκαν αρχικά από την Επιτροπή δυνάμει του κανονισμού (ΕΚ) αριθ. 2038/1999 του Συμβουλίου, της 13ης Σεπτεμβρίου 1999, για την κοινή οργάνωση της αγοράς στον τομέα της ζάχαρης. Ο εν λόγω κανονισμός προέβλεπε σύστημα αυτοχρηματοδότησης στον τομέα της ζάχαρης με ευέλικτες εισφορές στην παραγωγή. 
            
            
               Βάσει του κανονισμού (ΕΚ) αριθ. 2038/1999 του Συμβουλίου, η κοινή οργάνωση της αγοράς στον τομέα της ζάχαρης βασιζόταν στην αρχή της ακέραιης οικονομικής ευθύνης των παραγωγών για κάθε περίοδο εμπορίας όσον αφορά τις ζημίες που οφείλονται στη διάθεση των πλεονασμάτων, σε σχέση με την εσωτερική κατανάλωση, της κοινοτικής παραγωγής στο πλαίσιο ποσοστώσεων και σε ένα καθεστώς διαφοροποιημένων εγγυήσεων των τιμών διάθεσης, ανάλογα με τις ποσοστώσεις παραγωγής κάθε επιχείρησης.
            
            
               Η αρχή της οικονομικής ευθύνης διασφαλιζόταν με την είσπραξη από τους παραγωγούς εισφοράς επί της βασικής παραγωγής για ολόκληρη την παραγωγή ζάχαρης Α και Β, αλλά περιοριζόταν στο 2 % της τιμής παρέμβασης της λευκής ζάχαρης, και εισφοράς Β που εφαρμοζόταν στην παραγωγή ζάχαρης Β εντός του ανωτάτου ορίου του 37,5 % της τιμής παρέμβασης. Όταν οι εν λόγω εισφορές δεν επέτρεπαν την επίτευξη του στόχου της αυτοχρηματοδότησης του τομέα για κάθε περίοδο εμπορίας, ο κανονισμός (ΕΚ) αριθ. 2038/1999 προέβλεπε την είσπραξη συμπληρωματικής εισφοράς από τους παραγωγούς. Το άρθρο 33 του κανονισμού (ΕΚ) αριθ. 2038/1999 προέβλεπε τα στοιχεία που έπρεπε να λαμβάνονται υπόψη για τον υπολογισμό των εισφορών.
            
            
               Στην προαναφερθείσα απόφασή του, το Δικαστήριο δεν έθεσε υπό αμφισβήτηση το σύστημα εισφορών στην παραγωγή και την αρχή της ακέραιης οικονομικής ευθύνης των παραγωγών ζάχαρης για κάθε περίοδο εμπορίας όσον αφορά τις ζημίες που οφείλονταν στη διάθεση των πλεονασμάτων, σε σχέση με την εσωτερική κατανάλωση της Ένωσης, της παραγωγής στο πλαίσιο ποσοστώσεων και, ως εκ τούτου, ότι οι παραγωγοί όφειλαν εισφορά για την παραγωγή τους βάσει ποσόστωσης, η οποία έπρεπε να καθοριστεί από την Επιτροπή, με σκοπό να καλυφθούν οι ζημίες κατά τις περιόδους εμπορίας 1999/2000 και 2000/2001.
            
            
               Το Δικαστήριο έκρινε, ωστόσο, ότι η Επιτροπή υπολόγισε εσφαλμένα τις ετήσιες εισφορές για την εν λόγω περίοδο βάσει του κανονισμού (ΕΚ) αριθ. 2038/1999 του Συμβουλίου. Διαπίστωσε ότι η μέθοδος που χρησιμοποίησε η Επιτροπή στον κανονισμό (ΕK) αριθ. 2267/2000 και τον κανονισμό (ΕΚ) αριθ. 1993/2001 για τον καθορισμό των εισφορών ήταν εσφαλμένη, διότι οδήγησε σε υπερεκτίμηση των δαπανών που έπρεπε να καλυφθούν και, κατά συνέπεια, στην υπερβολική χρέωση των παραγωγών ζάχαρης.
            
            
               Η απόφαση έχει αφήσει νομικό κενό όσον αφορά το ακριβές ποσό των εισφορών για τις περιόδους εμπορίας 1999/2000 και 2000/2001. Ως εκ τούτου, και κατ’ εφαρμογή της απόφασης του Δικαστηρίου, οι εισφορές που καθορίστηκαν για τις εν λόγω περιόδους εμπορίας θα πρέπει να αντικατασταθούν από νέες, οι οποίες θα υπολογιστούν με τη μέθοδο που επικύρωσε το Δικαστήριο, με αναδρομική ισχύ. 
            
            
               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ
            
            
               •Νομική βάση
            
            
               
                  Σύμφωνα με το άρθρο 266 της ΣΛΕΕ, «[τ]ο θεσμικό [...] όργανο [...] τ[ου] οποί[ου] η πράξη εκηρύχθη άκυρη [...] οφείλ[ει] να λαμβάν[ει] τα μέτρα που συνεπάγεται η εκτέλεση της αποφάσεως του Δικαστηρίου της Ευρωπαϊκής Ένωσης». Ως εκ τούτου, μετά την ακύρωση του κανονισμού (ΕΚ) αριθ. 2267/2000 και του κανονισμού (ΕΚ) αριθ. 1993/2001, πρέπει να καθοριστούν νέες εισφορές για την εν λόγω περίοδο.
               
               
                  Το πλαίσιο της κοινής οργάνωσης της αγοράς στον τομέα της ζάχαρης έχει μεταβληθεί από το 1999: ο κανονισμός (ΕΚ) αριθ. 2038/1999 του Συμβουλίου καταργήθηκε και αντικαταστάθηκε από τον κανονισμό (ΕΚ) αριθ. 1260/2001 του Συμβουλίου, ο οποίος καταργήθηκε και αντικαταστάθηκε από τον κανονισμό (ΕΚ) αριθ. 318/2006 του Συμβουλίου, ο οποίος ακολούθως καταργήθηκε και αντικαταστάθηκε από τον κανονισμό (ΕΚ) αριθ. 1234/2007 του Συμβουλίου. Ο κανονισμός (ΕΕ) αριθ. 1308/2013 του Συμβουλίου κατήργησε και αντικατέστησε τον κανονισμό (ΕΚ) αριθ. 1234/2007 του Συμβουλίου. Ως εκ τούτου, ο κανονισμός (ΕΚ) αριθ. 2038/1999 του Συμβουλίου δεν μπορεί πλέον να αποτελέσει τη νομική βάση για τη διόρθωση των εισφορών. Συνεπώς, η Επιτροπή δεν μπορεί να εκδώσει τη διορθωτική νομική πράξη που είναι αναγκαία για την εκτέλεση της απόφασης του Δικαστηρίου. 
               
               
                  Σύμφωνα με το άρθρο 43 παράγραφος 3 της ΣΛΕΕ, το Συμβούλιο, μετά από πρόταση της Επιτροπής, εκδίδει μέτρα σχετικά με τον καθορισμό των εισφορών. Λόγω της φύσης του προτεινόμενου κανονισμού, το άρθρο 43 παράγραφος 3 της ΣΛΕΕ φαίνεται να αποτελεί την κατάλληλη νομική βάση για τον καθορισμό των διορθωμένων εισφορών ζάχαρης για τις εν λόγω περιόδους εμπορίας.
               
               
                  Στην προαναφερθείσα απόφασή του, το Δικαστήριο αποσαφήνισε όλα τα στοιχεία που πρέπει να λαμβάνονται υπόψη για τον υπολογισμό του «μέσου όρου ζημιών», κατά την έννοια του άρθρου 33 του κανονισμού (ΕΚ) αριθ. 2038/1999 του Συμβουλίου, ο οποίος πρέπει να χρησιμοποιείται για την εκτίμηση της «συνολικής ζημίας» που πρέπει να καλύπτεται από τις εισφορές στην παραγωγή. Ειδικότερα, ο «μέσος όρος ζημιών» πρέπει να υπολογίζεται με τη διαίρεση του ποσού των πραγματικών συνολικών επιστροφών που καταβλήθηκαν διά του συνόλου των εξαχθεισών ποσοτήτων ζάχαρης ποσόστωσης, ανεξαρτήτως του αν έχουν όντως καταβληθεί επιστροφές για τις ποσότητες αυτές. Η εφαρμογή της νέας μεθόδου που υπέδειξε το Δικαστήριο οδηγεί σε σημαντική μείωση του «μέσου όρου ζημιών» και της «συνολικής ζημίας» που πρέπει να καλυφθούν από τις εισφορές για την εν λόγω περίοδο.
               
               
                  Ως εκ τούτου, ο προτεινόμενος κανονισμός θα καθορίσει τις εισφορές στην παραγωγή ζάχαρης για τις περιόδους εμπορίας 1999/2000 και 2000/2001, υπολογιζόμενες εκ νέου με βάση τη μεθοδολογία που διευκρινίστηκε από το Δικαστήριο. Με τον τρόπο αυτό τα κράτη μέλη θα μπορέσουν να υπολογίσουν το ποσό που οφείλουν να επιστρέψουν στους παραγωγούς ζάχαρης για τις καθ’ υπέρβαση εισφορές που τους επιβλήθηκαν για την ίδια περίοδο. Τα κράτη μέλη θα πρέπει να προβούν στην επιστροφή στους παραγωγούς ζάχαρης του ποσού που προκύπτει από την εφαρμογή των αναθεωρημένων εισφορών βάσει της ισχύουσας εθνικής νομοθεσίας, συμπεριλαμβανομένων των εθνικών προθεσμιών παραγραφής. Θα πρέπει να διασφαλίσουν ότι θα αποζημιωθούν οι οικονομικοί φορείς που αξίωσαν επιστροφή δίκαια και έγκαιρα.
               
               
                  Επιπλέον, η αναθεώρηση των εισφορών στην παραγωγή για τις περιόδους εμπορίας 1999/2000 και 2000/2001 θα επηρεάσει το ποσό που όφειλαν να καταβάλουν οι παραγωγοί ζάχαρης στους καλλιεργητές ζαχαροτεύτλων λόγω της διαφοράς μεταξύ του ανώτατου ποσού της εισφοράς Α ή Β και του ποσού αυτών των εισφορών που εισπράχθηκαν για τις εν λόγω περιόδους εμπορίας.
               
               
                  Πράγματι, σύμφωνα με την κοινή οργάνωση των αγορών στον τομέα της ζάχαρης που ίσχυε έως το 2006, οι εισφορές καταβλήθηκαν από τις βιομηχανίες ζάχαρης, οι οποίες όμως ανέκτησαν το 60 % των δαπανών αυτών από τους καλλιεργητές ζαχαροτεύτλων, αγοράζοντας τα ζαχαρότευτλα σε χαμηλότερη τιμή. Όταν τα ποσά των εισφορών καθορίζονταν κάτω από το ανώτατο όριο για τις εισφορές Α ή Β (δηλαδή 2 % και 37,5 % της τιμής παρέμβασης για τη λευκή ζάχαρη αντίστοιχα), το άρθρο 36 παράγραφος 2 του κανονισμού (ΕΚ) αριθ. 2038/1999 προέβλεπε ότι οι βιομηχανίες ζάχαρης όφειλαν να καταβάλουν στους πωλητές ζαχαροτεύτλων το 60 % της διαφοράς μεταξύ του μέγιστου ποσού της εν λόγω εισφοράς και του ποσού της βασικής εισφοράς ή του ποσού της προς είσπραξη εισφοράς Β. 
               
            
         
         
            
               
                  Επομένως, η παρούσα διορθωτική νομική πράξη καθορίζει τα αναθεωρημένα ποσά που θα πρέπει να επιστρέψουν οι παραγωγοί ζάχαρης στους πωλητές ζαχαροτεύτλων. Στους πωλητές ζαχαροτεύτλων θα πρέπει να επιστραφεί μόνο η διαφορά μεταξύ των παλαιών και των νέων ποσών.
               
               
                  Η επιστροφή των εισφορών ζάχαρης συνιστά διόρθωση των εισφορών ζάχαρης που καταβλήθηκαν αρχικά στο σύστημα ιδίων πόρων της ΕΕ. Τα κράτη μέλη οφείλουν να καθορίσουν τις νέες απαιτήσεις όσον αφορά τις εισφορές ζάχαρης με βάση τις νέες εισφορές το αργότερο έως τις 30 Σεπτεμβρίου 2018.
               
            
            
               3.ΑΠΟΤΕΛΕΣΜΑΤΑ ΤΩΝ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΤΩΝ ΕΚΤΙΜΗΣΕΩΝ ΕΠΙΠΤΩΣΕΩΝ
            
            
               Η Επιτροπή παρουσίασε στα κράτη μέλη έγγραφο εργασίας σχετικά με τον καθορισμό των διορθωμένων εισφορών ζάχαρης και τη συνέχεια που δόθηκε στην απόφαση του Δικαστηρίου της 9ης Φεβρουαρίου 2017. Το εν λόγω έγγραφο εργασίας υποβλήθηκε και συζητήθηκε στη Διαχειριστική Επιτροπή για την Κοινή Οργάνωση των Γεωργικών Αγορών την 28η Σεπτεμβρίου 2017. 
            
            
               Ορισμένα κράτη μέλη κάλεσαν την Επιτροπή να εκπονήσει νομική πράξη για τη διόρθωση των εισφορών, η οποία θα έπρεπε να περιλαμβάνει την επιστροφή από τον προϋπολογισμό της Ένωσης των τόκων επί των επιστροφών που καταβλήθηκαν ή επρόκειτο να καταβληθούν από τα οικεία κράτη μέλη στους παραγωγούς ζάχαρης που είχαν καταβάλει μεγαλύτερες εισφορές κατά τα αντίστοιχα έτη. Μερικές αντιπροσωπείες εισηγήθηκαν επίσης τον υπολογισμό των τόκων με ενιαίο συντελεστή σε ευρωπαϊκό επίπεδο.
            
            
               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               
                  Η αναθεώρηση των εισφορών στην παραγωγή ζάχαρης για τις περιόδους εμπορίας 1999/2000 και 2000/2001 θα επιφέρει αρνητική διόρθωση ύψους 116 318 466 EUR, η οποία θα επιβαρύνει τους ίδιους πόρους του προϋπολογισμού της ΕΕ. Εκτός από το ποσό αυτό, τα κράτη μέλη θα μπορούσαν να απαιτήσουν από την Επιτροπή την επιστροφή των τόκων που κατέβαλαν, σύμφωνα με την εθνική τους νομοθεσία, στο πλαίσιο της επιστροφής των καθ’ υπέρβαση εισπραχθεισών εισφορών τα αντίστοιχα έτη. Οι τελευταίες αυτές δαπάνες καταλογίζονται χωριστά στον προϋπολογισμό της ΕΕ από τα οικεία κράτη μέλη με την προσκόμιση των αντίστοιχων αποδείξεων πληρωμής.
               
               
                   5.
                        ΛΟΙΠΑ ΣΤΟΙΧΕΙΑ
               
            
            
               Παράλληλα, η Επιτροπή εκδίδει έγγραφο εργασίας των υπηρεσιών της Επιτροπής που συνοδεύει την παρούσα πρόταση κανονισμού του Συμβουλίου, ώστε να διευκρινίσει ορισμένα στοιχεία που αφορούν την επιστροφή του κεφαλαίου και των τόκων, τις επιστροφές στους πωλητές ζαχαροτεύτλων, τη λογιστική διαδικασία και την παρακολούθηση της διαδικασίας επιστροφής.
            
            
            
               2017/0269 (NLE)
            
            
               Πρόταση
            
            
               ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ
            
            
               για τον καθορισμό, για την περίοδο εμπορίας 1999/2000, των ποσών των εισφορών στην παραγωγή, καθώς και του συντελεστή υπολογισμού της συμπληρωματικής εισφοράς στον τομέα της ζάχαρης και για τον καθορισμό, για την περίοδο εμπορίας 2000/2001, των ποσών των εισφορών στην παραγωγή στον τομέα της ζάχαρης 
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43 παράγραφος 3,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Το άρθρο 33 παράγραφος 8 και το άρθρο 34 παράγραφος 5 του κανονισμού (ΕΚ) αριθ. 2038/1999 του Συμβουλίου
                  1
                εξουσιοδότησαν την Επιτροπή να θεσπίσει λεπτομερείς κανόνες σχετικά με τις εισφορές στη βασική παραγωγή και τον συντελεστή υπολογισμού της συμπληρωματικής εισφοράς, που θα εισπράττονται από τους κατόχους ποσόστωσης που λειτουργούν στο πλαίσιο της κοινής οργάνωσης των αγορών στον τομέα της ζάχαρης.
            
            
               (2)Ο κανονισμός (ΕΚ) αριθ. 2267/2000
                  2
                και ο κανονισμός (ΕΚ) αριθ. 1993/2001
                  3
                της Επιτροπής καθόρισαν τα ποσά των εισφορών στην παραγωγή, καθώς και τον συντελεστή υπολογισμού της συμπληρωματικής εισφοράς στον τομέα της ζάχαρης. 
            
         
         
            
               (3)Στο πλαίσιο της μεταρρύθμισης της κοινής οργάνωσης των αγορών στον τομέα της ζάχαρης, ο κανονισμός (ΕΚ) αριθ. 1260/2001 του Συμβουλίου
                  4
                κατήργησε και αντικατέστησε τον κανονισμό (ΕΚ) αριθ. 2038/1999. Ο κανονισμός (ΕΚ) αριθ. 318/2006 του Συμβουλίου
                  5
                κατήργησε και αντικατέστησε τον κανονισμό (ΕΚ) αριθ. 1260/2001. Ο κανονισμός (ΕΚ) αριθ. 318/2006, ο οποίος εν συνεχεία καταργήθηκε και ενσωματώθηκε στον κανονισμό (ΕΚ) αριθ. 1234/2007 του Συμβουλίου
                  6
               , αντικατέστησε το σύστημα μεταβλητών εισφορών στην παραγωγή ζάχαρης, το οποίο συνίσταται στην αυτοχρηματοδότηση του καθεστώτος των ποσοστώσεων παραγωγής, με νέο τέλος παραγωγής που θα συμβάλλει στη χρηματοδότηση των δαπανών που πραγματοποιούνται στον τομέα της ζάχαρης στο πλαίσιο της κοινής οργάνωσης των αγορών στον τομέα της ζάχαρης. Το εν λόγω προσωρινό τέλος παραγωγής εφαρμοζόταν έως τις 30 Σεπτεμβρίου 2017, βάσει του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου
                  7
               , ο οποίος κατήργησε και αντικατέστησε τον κανονισμό (ΕΚ) αριθ. 1234/2007. 
            
            
               (4)Με απόφαση της 9ης Φεβρουαρίου 2017
                  8
               , το Δικαστήριο κήρυξε ανίσχυρους τον κανονισμό (ΕΚ) αριθ. 2267/2000 και τον κανονισμό (ΕΚ) αριθ. 1993/2001. Στην απόφασή του, το Δικαστήριο έκρινε ότι το άρθρο 33 παράγραφος 1 του κανονισμού (ΕΚ) αριθ. 2038/1999 έχει την έννοια ότι, για τον υπολογισμό του μέσου όρου ζημιών, πρέπει το συνολικό ποσό των πραγματικών δαπανών λόγω των επιστροφών κατά την εξαγωγή των προϊόντων που εμπίπτουν στη διάταξη αυτή να διαιρεθεί διά του συνόλου των εξαχθεισών ποσοτήτων των προϊόντων αυτών, ανεξαρτήτως του αν έχουν όντως καταβληθεί επιστροφές για τις ποσότητες αυτές. 
            
            
               (5)Επιπλέον, το Δικαστήριο έκρινε επίσης ότι το άρθρο 33 παράγραφος 2 του κανονισμού (ΕΚ) αριθ. 2038/1999 έχει την έννοια ότι, για τον συνολικό υπολογισμό των εισφορών στην παραγωγή, πρέπει να ληφθεί υπόψη ο μέσος όρος ζημιών που προκύπτει από τη διαίρεση του συνολικού ποσού των πραγματικών δαπανών λόγω των επιστροφών κατά την εξαγωγή των προϊόντων που εμπίπτουν στη διάταξη αυτή διά του συνόλου των εξαχθεισών ποσοτήτων, ανεξαρτήτως του αν έχουν όντως καταβληθεί επιστροφές για τις ποσότητες αυτές. 
            
            
               (6)Συνεπώς, πρέπει να καθοριστούν οι εισφορές στην παραγωγή και οι συμπληρωματικές εισφορές στο κατάλληλο επίπεδο, σύμφωνα με την απόφαση του Δικαστηρίου.
            
            
               (7)Ειδικότερα, ο «μέσος όρος ζημιών» πρέπει να υπολογιστεί με τη διαίρεση του ποσού των πραγματικών συνολικών επιστροφών που καταβλήθηκαν διά του συνόλου των εξαχθεισών ποσοτήτων των προϊόντων που ήταν επιλέξιμα για επιστροφές, ανεξαρτήτως του αν έχουν όντως καταβληθεί επιστροφές για τις ποσότητες αυτές. Η εφαρμογή της μεθόδου που υπέδειξε το Δικαστήριο οδηγεί σε σημαντική μείωση του «μέσου όρου ζημιών» και της «συνολικής ζημίας» που πρέπει να καλυφθούν από τις εισφορές για την εν λόγω περίοδο.
            
            
               (8)Η αναθεώρηση των εισφορών στην παραγωγή για τις περιόδους εμπορίας 1999/2000 και 2000/2001 θα επηρεάσει το ποσό που όφειλαν να καταβάλουν οι παραγωγοί ζάχαρης στους καλλιεργητές ζαχαροτεύτλων λόγω της διαφοράς μεταξύ του μέγιστου ποσού της εισφοράς Α ή Β και του ποσού αυτών των εισφορών που εισπράχθηκαν για τις εν λόγω περιόδους εμπορίας.
            
            
               (9)Πράγματι, σύμφωνα με τους κανόνες για τη θέσπιση κοινής οργάνωσης των αγορών στον τομέα της ζάχαρης που ίσχυαν έως το 2006, οι εισφορές καταβλήθηκαν από τις βιομηχανίες ζάχαρης, οι οποίες όμως ανέκτησαν το 60 % των δαπανών αυτών από τους καλλιεργητές ζαχαροτεύτλων, αγοράζοντας τα ζαχαρότευτλα σε χαμηλότερη τιμή. Το άρθρο 36 παράγραφος 2 του κανονισμού (ΕΚ) αριθ. 2038/1999 προέβλεπε ότι, όταν τα ποσά των εισφορών καθορίζονταν κάτω από το ανώτατο όριο για τις εισφορές Α ή Β (δηλαδή 2 % και 37,5 % της τιμής παρέμβασης για τη λευκή ζάχαρη αντίστοιχα), οι βιομηχανίες ζάχαρης όφειλαν να καταβάλουν στους πωλητές ζαχαροτεύτλων το 60 % της διαφοράς μεταξύ του μέγιστου ποσού της εν λόγω εισφοράς και του ποσού της βασικής εισφοράς ή του ποσού της προς είσπραξη εισφοράς Β. 
            
            
               (10)Επομένως, θα πρέπει να καθοριστούν τα αναθεωρημένα ποσά που θα πρέπει να επιστρέψουν οι παραγωγοί ζάχαρης στους πωλητές ζαχαροτεύτλων. Στους πωλητές ζαχαροτεύτλων θα πρέπει να επιστραφεί μόνο η διαφορά μεταξύ των παλαιών και των νέων ποσών.
            
            
               (11)Για την περίοδο εμπορίας 1999/2000, η συνολική ζημία που δεν καλύπτεται από τις εισφορές, υπολογιζόμενη εκ νέου σύμφωνα με τη μέθοδο που υπέδειξε το Δικαστήριο, ανέρχεται σε 66 941 664 EUR. Ο συντελεστής που αναφέρεται στο άρθρο 34 παράγραφος 2 του κανονισμού (ΕΚ) αριθ. 2038/1999 θα πρέπει να καθοριστεί αναλόγως και να εφαρμοστεί αναδρομικά για την εν λόγω περίοδο εμπορίας.
            
            
               (12)Για την περίοδο εμπορίας 2000/2001, η συνολική ζημία που δεν καλύπτεται από τις εισφορές, υπολογιζόμενη σύμφωνα με τη μέθοδο που υπέδειξε το Δικαστήριο, ανέρχεται σε 49 376 802 EUR.
            
            
               (13)Για λόγους ασφάλειας δικαίου και για να εξασφαλιστεί η ομοιόμορφη μεταχείριση των εμπλεκόμενων οικονομικών φορέων στα διάφορα κράτη μέλη, είναι αναγκαίο να καθοριστεί η ημερομηνία έως την οποία θα πρέπει να βεβαιωθούν οι εισφορές που καθορίζονται με τον παρόντα κανονισμό, κατά την έννοια του άρθρου 2 παράγραφος 2 δεύτερο και τρίτο εδάφιο του κανονισμού (ΕΕ, Ευρατόμ) αριθ. 609/2014 του Συμβουλίου
                  9
               . 
            
            
               (14)Από τους οικονομικούς φορείς εισπράχθηκαν καθ’ υπέρβαση εισφορές για τις περιόδους εμπορίας 1999/2000 και 2000/2001. Τα κράτη μέλη θα πρέπει να προβούν στην επιστροφή στους οικονομικούς φορείς του ποσού που προκύπτει από την εφαρμογή των αναθεωρημένων εισφορών βάσει της ισχύουσας εθνικής νομοθεσίας, συμπεριλαμβανομένων των εθνικών προθεσμιών παραγραφής. Θα πρέπει να διασφαλίσουν ότι θα αποζημιωθούν οι οικονομικοί φορείς που αξίωσαν επιστροφή δίκαια και έγκαιρα.
            
            
               (15)Ο υπολογισμός των εισφορών στην παραγωγή και των συμπληρωματικών εισφορών που καθορίζονται στον παρόντα κανονισμό θα πρέπει να εφαρμοστεί από την έναρξη ισχύος του κανονισμού (ΕΚ) αριθ. 2267/2000 και του κανονισμού (ΕΚ) αριθ. 1993/2001,
            
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1
            
            
               1.Οι εισφορές στην παραγωγή στον τομέα της ζάχαρης για τις περιόδους εμπορίας 1999/2000 και 2000/2001 καθορίζονται στο σημείο 1 του παραρτήματος.
            
            
               2.Ο συντελεστής που απαιτείται για τον υπολογισμό της συμπληρωματικής εισφοράς στην εισφορά στην παραγωγή για την περίοδο εμπορίας 1999/2000 καθορίζεται στο σημείο 2 του παραρτήματος.
            
            
               3.Το προς καταβολή ποσό από τις βιομηχανίες ζάχαρης στους πωλητές ζαχαροτεύτλων όσον αφορά τις εισφορές Α και Β για την περίοδο εμπορίας 2000/2001 καθορίζεται στο σημείο 3 του παραρτήματος.
            
            
               Άρθρο 2
            
            
               Η ημερομηνία που ορίζεται στο άρθρο 2 παράγραφος 2 δεύτερο και τρίτο εδάφιο του κανονισμού (ΕΕ, Ευρατόμ) αριθ. 609/2014 για τη βεβαίωση των εισφορών που καθορίζονται με τον παρόντα κανονισμό είναι το αργότερο η 30ή Σεπτεμβρίου 2018.
            
         
         
            
               Άρθρο 3
            
            
               Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
            
            
               Ωστόσο, το άρθρο 1 εφαρμόζεται από:
            
            
               –τις 13 Οκτωβρίου 2000, για την περίοδο εμπορίας 1999/2000· 
            
            
               –τις 12 Οκτωβρίου 2001, για την περίοδο εμπορίας 2000/2001.
            
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες,
            
            
               
                     Για το Συμβούλιο
               
               
                     Ο/Η Πρόεδρος
               
            
            
               ΔΗΜΟΣΙΟΝΟΜΙΚΟ ΔΕΛΤΙΟ
            
            
            
                     
                        ΔΗΜΟΣΙΟΝΟΜΙΚΟ ΔΕΛΤΙΟ
                     
                  
                  
                     
                        FS/17/4938476
                     
                  
               
                     
                  
                  
                     
                        6.2.2017.1
                     
                  
               
                     
                  
                  
                     
                        ΗΜΕΡΟΜΗΝΙΑ: 6.9.2017
                     
                     
                  
               
                     
                        1.
                     
                  
                  
                     
                        ΓΡΑΜΜΗ ΤΟΥ ΠΡΟΫΠΟΛΟΓΙΣΜΟΥ:
                     
                     
                        Βλ. τις δημοσιονομικές προβλέψεις κατωτέρω.
                     
                     
                     
                        Κεφάλαιο 1 1 - Άρθρο 1 1 0 (Εισφορές στην παραγωγή σχετικά με την περίοδο εμπορίας 2005/2006 και τα προηγούμενα έτη):
                     
                     
                     
                        05 07 02 (Επίλυση διαφορών)
                     
                     
                  
                  
                     
                        ΠΙΣΤΩΣΕΙΣ:
                     
                     
                        B2017·
                     
                     
                        ΣΠ 2018
                     
                     
                     
                        p.m.· 
                     
                     
                        p.m.          
                     
                     
                        29 εκατ. EUR
                     
                     
                        22,3 εκατ. EUR
                     
                  
               
                     
                        2.
                     
                  
                  
                     
                        ΤΙΤΛΟΣ:
                     
                     
                     
                        ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για τον καθορισμό, για την περίοδο εμπορίας 1999/2000, των ποσών των εισφορών στην παραγωγή, καθώς και του συντελεστή υπολογισμού της συμπληρωματικής εισφοράς στον τομέα της ζάχαρης και για τον καθορισμό, για την περίοδο εμπορίας 2000/2001, των ποσών των εισφορών στην παραγωγή στον τομέα της ζάχαρης
                     
                  
               
                     
                        3.
                     
                  
                  
                     
                        ΝΟΜΙΚΗ ΒΑΣΗ:
                     
                     
                     
                        Άρθρο 43 παράγραφος 3 της Συνθήκης για τη λειτουργία της Ευρωπαϊκής Ένωσης
                     
                  
               
                     
                        4.
                     
                  
                  
                     
                        ΣΤΟΧΟΙ:
                     
                     
                        Σκοπός του παρόντος κανονισμού είναι να καθοριστούν αναδρομικά οι εισφορές στην παραγωγή ζάχαρης για τις περιόδους εμπορίας από 1999/2000 και 2000/2001, υπολογιζόμενες εκ νέου με βάση τη μεθοδολογία που διευκρινίστηκε από το Δικαστήριο.
                     
                  
               
                     
                        5.
                     
                  
                  
                     
                        ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
                     
                  
                  
                     
                        ΠΕΡΙΟΔΟΣ 12 ΜΗΝΩΝ
                        
                           (σε εκατ. EUR)
                     
                  
                  
                     
                        ΟΙΚΟΝΟΜΙΚΟ ΕΤΟΣ
                     
                     
                        2018
                     
                     
                        (σε εκατ. EUR)
                     
                  
                  
                     
                        ΟΙΚΟΝΟΜΙΚΟ ΕΤΟΣ
                     
                     
                        2019
                     
                     
                        (σε εκατ. EUR)
                     
                  
               
                     
                        5.0
                     
                  
                  
                     
                        ΔΑΠΑΝΕΣ
                     
                     
                        -
                              ΠΟΥ ΕΠΙΒΑΡΥΝΟΥΝ ΤΟΝ ΠΡΟΫΠΟΛΟΓΙΣΜΟ ΤΗΣ ΕΕ
                           (ΕΠΙΣΤΡΟΦΕΣ/ΠΑΡΕΜΒΑΣΕΙΣ)
                     
                     
                        -
                              ΤΟΥΣ ΕΘΝΙΚΟΥΣ ΠΡΟΫΠΟΛΟΓΙΣΜΟΥΣ
                     
                     
                        -
                              ΑΛΛΟΥΣ ΤΟΜΕΙΣ
                     
                  
                  
                     
                     
                        102,2
                     
                  
                  
                     
                     
                        102,2
                     
                  
                  
                     
                     
                        άνευ αντικειμένου
                     
                  
               
                     
                        5.1
                     
                  
                  
                     
                        ΕΣΟΔΑ
                     
                     
                        -
                              ΙΔΙΟΙ ΠΟΡΟΙ ΤΗΣ ΕΕ 
                           (ΕΙΣΦΟΡΕΣ/ΔΑΣΜΟΙ) – Βλ. παρατηρήσεις
                     
                     
                        -
                              ΣΕ ΕΘΝΙΚΟ ΕΠΙΠΕΔΟ
                     
                  
                  
                     
                     
                        -93,1
                     
                  
                  
                     
                     
                        -93,1
                     
                  
                  
                     
                     
                        άνευ αντικειμένου
                     
                  
               
                     
                        5.2
                     
                  
                  
                     
                        ΤΡΟΠΟΣ ΥΠΟΛΟΓΙΣΜΟΥ:
                     
                     
                        Βλ. παρατηρήσεις
                     
                  
               
                     
                        6.0
                     
                  
                  
                     
                        ΕΙΝΑΙ ΔΥΝΑΤΗ Η ΧΡΗΜΑΤΟΔΟΤΗΣΗ ΤΟΥ ΕΡΓΟΥ ΑΠΟ ΠΙΣΤΩΣΕΙΣ ΕΓΓΕΓΡΑΜΜΕΝΕΣ ΣΤΟ ΣΧΕΤΙΚΟ ΚΕΦΑΛΑΙΟ ΤΟΥ ΥΠΟ ΕΚΤΕΛΕΣΗ ΠΡΟΫΠΟΛΟΓΙΣΜΟΥ;
                     
                  
                  
                     
                        άνευ αντικειμένου
                     
                  
               
                     
                        6.1
                     
                  
                  
                     
                        ΕΙΝΑΙ ΔΥΝΑΤΗ Η ΧΡΗΜΑΤΟΔΟΤΗΣΗ ΤΟΥ ΕΡΓΟΥ ΜΕ ΜΕΤΑΦΟΡΑ ΠΙΣΤΩΣΕΩΝ ΜΕΤΑΞΥ ΚΕΦΑΛΑΙΩΝ ΤΟΥ ΥΠΟ ΕΚΤΕΛΕΣΗ ΠΡΟΫΠΟΛΟΓΙΣΜΟΥ;
                     
                  
                  
                     
                          
                     
                     
                        Όχι
                     
                  
               
                     
                        6.2
                     
                  
                  
                     
                        ΑΠΑΙΤΕΙΤΑΙ ΣΥΜΠΛΗΡΩΜΑΤΙΚΟΣ ΠΡΟΫΠΟΛΟΓΙΣΜΟΣ;
                     
                  
                  
                     
                        Όχι
                     
                  
               
                     
                        6.3
                     
                  
                  
                     
                        ΘΑ ΑΠΑΙΤΗΘΕΙ ΕΓΓΡΑΦΗ ΠΙΣΤΩΣΕΩΝ ΣΕ ΜΕΛΛΟΝΤΙΚΟΥΣ ΠΡΟΫΠΟΛΟΓΙΣΜΟΥΣ;
                     
                  
                  
                     
                        Βλ. παρατήρηση
                     
                  
               
                     
                        ΠΑΡΑΤΗΡΗΣΕΙΣ:
                     
                     
                     
                        Στις 9 Φεβρουαρίου 2017 το Δικαστήριο εξέδωσε την απόφασή του στην υπόθεση C-585/15, Raffinerie Tirlemontoise SA κατά État belge, με την οποία κήρυξε ανίσχυρους τον κανονισμό (ΕΚ) αριθ. 2267/2000 της Επιτροπής, της 12ης Οκτωβρίου 2000, για τον καθορισμό, για την περίοδο εμπορίας 1999/2000, των ποσών των συνεισφορών στην παραγωγή, καθώς και του συντελεστή υπολογισμού της συμπληρωματικής εισφοράς στον τομέα της ζάχαρης, και τον κανονισμό (ΕΚ) αριθ. 1993/2001 της Επιτροπής, της 11ης Οκτωβρίου 2001, για τον καθορισμό, για την περίοδο εμπορίας 2000/01, των ποσών των συνεισφορών στην παραγωγή στον τομέα της ζάχαρης.
                     
                     
                        Η εν λόγω απόφαση βασίστηκε στο σκεπτικό του Δικαστηρίου στην απόφαση της 27ης Σεπτεμβρίου 2012 (απόφαση Jülich II)
                           10
                        , η οποία διευκρίνισε τη σωστή μέθοδο που θα έπρεπε να έχει χρησιμοποιηθεί για τον υπολογισμό των εισφορών ζάχαρης. Κατά συνέπεια, οι παραγωγοί έχουν δικαίωμα επιστροφής των αχρεωστήτως καταβληθέντων ποσών όσον αφορά τις άκυρες εισφορές στην παραγωγή που κατέβαλαν για τις σχετικές περιόδους εμπορίας. Οι εν λόγω καθ’ υπέρβαση εισφορές αποδόθηκαν στον προϋπολογισμό της Ένωσης μετά την παρακράτηση των εξόδων είσπραξης, τα οποία αποδόθηκαν στους εθνικούς προϋπολογισμούς σύμφωνα με το άρθρο 2 παράγραφος 3 της απόφασης 2014/335/ΕΕ, Ευρατόμ του Συμβουλίου για το σύστημα των ιδίων πόρων της Ευρωπαϊκής Ένωσης. 
                     
                     
                        Η διορθωτική νομική πράξη καθορίζει αναδρομικά τις εισφορές στην παραγωγή ζάχαρης για τις περιόδους εμπορίας 1999/2000 και 2000/2001, υπολογιζόμενες εκ νέου με βάση τη μεθοδολογία που διευκρινίστηκε από το Δικαστήριο στην προαναφερθείσα υπόθεση Jülich II. Κατόπιν της απόφασης και σύμφωνα με την αρχή του αδικαιολόγητου πλουτισμού, η επιστροφή της διαφοράς μεταξύ των παλαιών και των εκ νέου υπολογιζόμενων εισφορών στους οικονομικούς φορείς πρέπει να περιλαμβάνει αντισταθμιστικούς τόκους, βάσει των εθνικών κανόνων. 
                     
                     
                        Το συνολικό ποσό που θα επιστραφεί στα κράτη μέλη είναι το ακόλουθο:
                     
                     
                        Ίδιοι πόροι - κεφάλαιο
                     
                     
                        66,9 εκατ. EUR για την περίοδο εμπορίας 1999/2000 και 49,4 εκατ. EUR για την περίοδο εμπορίας 2000/2001· συνολικά 116,3 εκατ. EUR * 80 % = 93,1 εκατ. EUR εισφορών, μετά την παρακράτηση των εξόδων είσπραξης.
                     
                     
                     
                        Αντισταθμιστικοί τόκοι
                     
                     
                        Οι απαιτήσεις αντισταθμιστικών τόκων δεν περιλαμβάνονται στα ποσά που προέρχονται από τους ίδιους πόρους. Δεδομένου ότι τα επιτόκια θα καθοριστούν από την εθνική νομοθεσία, το τελικό ποσό δεν μπορεί να προσδιοριστεί με βεβαιότητα αυτή τη στιγμή. Ωστόσο, βάσει των διαθέσιμων στοιχείων για τα εθνικά επιτόκια από την υπόθεση Jülich και με την παραδοχή ότι το μέσο κόστος τόκων ανά έτος είναι 5 %, το κυρίως οφειλόμενο ποσό για την περίοδο 1999/2000 θα αυξηθεί βάσει επιτοκίου 90 % (18*5 %) και το κυρίως οφειλόμενο ποσό για την περίοδο 2000/2001 θα αυξηθεί βάσει επιτοκίου 85 % (17*5 %).
                     
                     
                        Με αυτόν τον τρόπο το συνολικό κόστος τόκων εκτιμάται σε (66,9*90 %) + (49,4*85 %) = 102,2 εκατ. EUR.
                     
                     
                     
                        Το ποσό των αντισταθμιστικών τόκων θα καταβληθεί από τη γραμμή του προϋπολογισμού 05 07 02 – Επίλυση διαφορών. Οι καταβολές αναμένεται να πραγματοποιηθούν κατά το οικονομικό έτος 2018.
                     
                     
                  
               
         
         
            
                  
                     (1)
                  Κανονισμός (ΕΚ) αριθ. 2038/1999 του Συμβουλίου, της 13ης Σεπτεμβρίου 1999, για την κοινή οργάνωση της αγοράς στον τομέα της ζάχαρης (ΕΕ L 252 της 25.9.1999, σ. 1). 
               
               
                  
                     (2)
                  Κανονισμός (ΕΚ) αριθ. 2267/2000 της Επιτροπής, της 12ης Οκτωβρίου 2000, για τον καθορισμό, για την περίοδο εμπορίας 1999/2000, των ποσών των συνεισφορών στην παραγωγή, καθώς και του συντελεστή υπολογισμού της συμπληρωματικής εισφοράς στον τομέα της ζάχαρης (ΕΕ L 259 της 13.10.2000, σ. 29).
               
               
                  
                     (3)
                  Κανονισμός (ΕΚ) αριθ. 1993/2001 της Επιτροπής, της 11ης Οκτωβρίου 2001, για τον καθορισμό, για την περίοδο εμπορίας 2000/01, των ποσών των συνεισφορών στην παραγωγή στον τομέα της ζάχαρης (ΕΕ L 271 της 12.10.2001, σ. 15).
               
               
                  
                     (4)
                  Κανονισμός (ΕΚ) αριθ. 1260/2001 του Συμβουλίου, της 19ης Ιουνίου 2001, για την κοινή οργάνωση των αγορών στον τομέα της ζάχαρης (ΕΕ L 178 της 30.6.2001, σ. 1).
               
               
                  
                     (5)
                  Κανονισμός (ΕΚ) αριθ. 318/2006 του Συμβουλίου, της 20ής Φεβρουαρίου 2006, για την κοινή οργάνωση των αγορών στον τομέα της ζάχαρης (ΕΕ L 58 της 28.2.2006, σ. 1).
               
               
                  
                     (6)
                  Κανονισμός (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Ενιαίος κανονισμός ΚΟΑ») (ΕΕ L 299 της 16.11.2007, σ. 1).
               
               
                  
                     (7)
                  Κανονισμός (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (ΕΕ L 347 της 20.12.2013, σ. 671).
               
               
                  
                     (8)
                  Απόφαση της 9ης Φεβρουαρίου 2017, Raffinerie Tirlemontoise, C-585/15, ECLI:EU:C:2017:105.
               
               
                  
                     (9)
                  Κανονισμός (ΕΕ, Ευρατόμ) αριθ. 609/2014 του Συμβουλίου, της 26ης Μαΐου 2014, για τις μεθόδους και τη διαδικασία απόδοσης των παραδοσιακών ιδίων πόρων και των ιδίων πόρων που βασίζονται στον ΦΠΑ και το ΑΕΕ και για τα μέτρα αντιμετώπισης των ταμειακών αναγκών (ΕΕ L 168 της 7.6.2014, σ. 39).
               
               
                  
                     (10)
                  Απόφαση της 27ης Σεπτεμβρίου 2012, Zuckerfabrik Jülich κ.λπ., C-113/10, C- 147/10 και C- 234/10, ECLI:EU:C:2012:591.
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 24.10.2017
            COM(2017) 619 final
            ΠΑΡΑΡΤΗΜΑ
            της
            ΠρότασηςΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ
            για τον καθορισμό, για την περίοδο εμπορίας 1999/2000, των ποσών των εισφορών στην παραγωγή, καθώς και του συντελεστή υπολογισμού της συμπληρωματικής εισφοράς στον τομέα της ζάχαρης και για τον καθορισμό, για την περίοδο εμπορίας 2000/2001, των ποσών των εισφορών στην παραγωγή στον τομέα της ζάχαρης
            {SWD(2017) 348 final}
            
               
         
         
            
                     
                        (1)
                     
                  
                  
                     
                         Εισφορές στην παραγωγή όσον αφορά τον τομέα της ζάχαρης σύμφωνα με το άρθρο 1 παράγραφος 1
                     
                     
                  
               
                     
                     
                        (2) 
                     
                  
                  
                     
                     
                         Συντελεστές που απαιτούνται για τον υπολογισμό της συμπληρωματικής εισφοράς σύμφωνα με το άρθρο 1 παράγραφος 2 για την περίοδο εμπορίας 1999/2000: 0,10034
                     
                     
                  
               
                     
                        (3)
                     
                  
                  
                     
                         Ποσό που πρέπει να καταβάλουν οι βιομηχανίες ζάχαρης στους καλλιεργητές ζαχαροτεύτλων όσον αφορά τη διαφορά μεταξύ του μέγιστου ποσού της εισφοράς Β και του ποσού της προς είσπραξη εισφοράς, το οποίο αναφέρεται στο άρθρο 1 παράγραφος 3
                     
                     
                  
               
            
               
                  (1)
               
                 Τιμή για την εισφορά Β ανά τόνο ζαχαροτεύτλων αντιπροσωπευτικού ποιοτικού τύπου (σε EUR).